bavarian-nlp/barwiki-20250901 huggingface dataset:
Lateinamerika

Lateinamerika ( bzw. , , ) is a politisch-kuituareja Begriff, dea wos de spanisch- und portugiesischsproching Lända vo Amerika vo de englischsproching Lända vo Amerika ogrenzn soid. Da Tei: "Latein-" beziagd se af's Lateinische ois an Uasprung vo da romanischn Sproch. A da heiting Definizion van Begriff wea za Lateinamerika grod de Lända zejd, a dene: as Spanische, as Franzesische oda as Portugiesische voaherrschd. Dozua ghean de Lända vo: Sidamerika (ohne Guyana und Suriname), Mexiko, Zentroiamerika (ohne Belize) und de spanischsproching Gebiete in da Karibik. De Lända vo Lateinamerika hom zamm a Fläch vo eba 20 Milliona km², und de Bevejkarung liegd ba eba 500 Milliona Leit. In de lezdn Joar is d Oamut in Lateinamerika so gring wia seit 20 Joar scho nimma, de Middlschicht is uma 50 Prozent vo 103 Milliona (2003) af 152 Milliona (2009) ogwoxn.
Beleg.
[[Kategorie:Lateinamerika| ]]
[[Kategorie:Kulturraum]]
[[Kategorie:Region in Amerika]]
[[Kategorie:Südamerika| Lateinamerika]]
[[Kategorie:Mittelamerika| Lateinamerika]]
[[Kategorie:Nordamerika]]
Präsidentiells Regiarungssysdem

A presidentiells Regiarungssysdem odara Präsidialsysdem, a Präsidialregime nochm US-amerikanischn Voabuid, is a Regiarungssysdem, bei dem a President (lat. fia "Voastitznda") d Funktiona vom Staatsobahaupt, vom Regiarungschef und de vom militärischn Befehlshoba midananda hod.
Rosa Luxemburg

De Rosa Luxemburg (* 5. Meaz 1871 oiss "Rozalia Luksenburg" in Zamość (Kenigreich Poin); † 15. Jenna 1919 in Berlin) woa a eiflussreiche marxistische Theoretikarin, Philosophin und Soziäurevolutionärin. Sie woa vau poinisch-jidischa Obstaumung und is deitsche Stootsbiagarin wuan. Sie woa zeascht Mitglied vau da Soziäudemokratischn Partei vo Poin und Litauen, vau da Soziäudemokratischn Partei vau Deitschlaund (SPD) und vau da Kommunistischn Partei vau Deitschlaund (KPD).
Ob 1887 hod de Luxemburg in da poinischn und ob 1898 aa in da deitschn Sozialdemokratie midgwiakt. Do hods vau Aufaung au in Nationalismus, Opportunismus und Revisionismus bekämpft. Sie hod si fia Massnstreiks (Genaräustreik) eigsetzt zua Vahindarung vau Kriag und zua politischn Vaendarung. Glei nochn Aufaung vaum Easchtn Wödkriag hods de „Gruppe Internationale“ grindt, aus dea da "Spartakusbund" aussagaunga is. Zauman midn Karl Liebknecht hods den Bund gfiad und vua oim duach politische Schriftn zum Moanungsbüd beidrong. De Oktoberrevolution hod sie untastitzt owa gleichzeitig de Parteidiktatur vaum Lenin und vau de Bolschewiki kritisiad. Am 14. Dezemba 1918 de Luxemburg ois Autorin vaum Programm vaum Spartakusbund a "Räterepublik" gfoadad und de Entmochtung vaum Mülitea. Aufaung 1919 hods de "Kommunistische Partei Deutschlands" midgrindt. Noch da Niedaschlogung vaum "Spartakusaufstand", san sie und da Karl Liebknecht vau Aughearign vau da "Garde-Kavallerie-Schützen-Division" umbrocht wuan.
Rezeption.
Naumansgewung.
Noch da Rosa Luxemburg san benaunt wuan:
"Band 1.1: 1893 bis 1905." 8. Auflage 2007, ISBN 978-3-320-02068-2.
"Band 1.2: 1893 bis 1905." 7. Auflage 2000, ISBN 978-3-320-01994-5.
"Band 2: 1906 bis Juni 1911." 6. Auflage 2004, ISBN 978-3-320-02060-6.
"Band 3: Juli 1911 bis Juli 1914." 6. Auflage 2003, ISBN 978-3-320-02005-7.
"Band 4: August 1914 bis Januar 1919." 6. Auflage 2000, ISBN 978-3-320-01982-2.
"Band 5: Ökonomische Schriften." 4. Auflage 1990, ISBN 978-3-320-00458-3.
"Band 6: 1893 bis 1906." 1. Auflage 2014, ISBN 978-3-320-02301-0.
unvollständige Erstausgabe Band 1–5: Berlin 1982–1984 (Rezension: Iring Fetscher, Die Zeit, 5. Oktober 1984).
"Band 1: 1893 bis 1902." 3. Auflage 1989, ISBN 978-3-320-00448-4.
"Band 2: 1903 bis 1908." 3. Auflage 1999, ISBN 978-3-320-01911-2.
"Band 3: 1909 bis 1910." 2. Auflage 1984, ISBN 978-3-320-00450-7.
"Band 4: 1911 bis 1914." 3. Auflage 2001, ISBN 978-3-320-01995-2.
"Band 5: August 1914 bis Januar 1919." 2. Auflage 1987, ISBN 978-3-320-00452-1.
"Band 6: Sammlung Briefe 1891 bis 1918." 1. Auflage 1993, ISBN 978-3-320-01825-2.
Marxismus

Der Marxismus is a Wödaunschauung, de wos sowoi in Sozialismus ois wiar aa in Kommunismus zuagrechnet wiad. Es is de vaum Marx und vaum Engels entwicklte Wiatschofts- und Gsöschoftstheorie und de philosophischn und politischen Ausichtn, de wos damid vabundn san. Auhänga vom Marx und vaum Engels und Leid und vau dea Wödaunschauung wean Marxistn gnennt.
Im Marxismus gibts gaunz untaschiedliche Stremungan: da Orthodoxa Marxismus, da Marxismus-Leninismus, da Trotzkismus sowia vaschiedane Foaman vom Neomarxismus (aa "Westlicha Marxismus"), drunta de deitsche "Frankfurter Schui", da fraunzesische "Strukturalistische Marxismus", da italienische "Operaismus" und da "Postmarxismus".
Schee

D Schee (dt. Schönheit, engl. "beauty") is a Weatung bzw. Uatei iwa a Peason, a Soch oda a Idää, de wo mid Sinnesfreid, Bewundarung und an guadn Gfui vabundn is.
Wissnschoftn, de wo se mid da Schee befossn, san: de Philosophie (Esthetik), de Psychologie (Sozaipsychologie), de Biologie (Soziobiologie), de Soziologie und de Kunst (Kunstgschicht, Theorie vo da Kunst).
Wei de Schee moast mid ana "Woarnehmung" und ana subjektivn Beweatung vabundn is, sogt ma: "De Schee is im Aug vom Betrochda." Eppas wo schee is, hod owa aa an selektivn Vuatei in da Evolution. Aloa desweng, wei's Leidln gibt, de wos des guad findn.
As Gengtei vo da Schee is de Schiachn.
Woatheakunft.
As Woat schee kimmt vom Oidhochboarischn: "sconi" und moant, eppas wo guad ausschaugt; is oiso eng vawandt mid "schaugn und segn".
Windhosn

A Windhosn oda Tornado is a sainfeamiga Luftwiabe, dea wo de Eadobaflechn mid ana Cumulus bzw. Cumulonimbus Woikn vabindd.
A Windhosn iwan Meea oda iwa an groußn Sää nennt ma Wossahosn. Da oanzige Untaschied is, dass a Windhosn iwan Land mehra Schtaub enthoidn duad und a Wossahosn mehra Wossa.
Windhosn gibts auf oin Kontinentn außa auf da Antarktis. Es gibt owa Regiona mid hocha Windhosnfrequenz. Dazua ghean z. B. da Middlare Westn in da USA, da Noawestn und Siidostn vo Eiropa.
Windhosn dauan im Duachschnidd nua umara 10 Minutn. Es ko scho noch Sekundn wieda z End sei oda lenga wia a Schtund dauan.
Entschtehung.
Charaktaristische Voaraussetzunga fia de Entschtehung vo Winhosn a Weda mid Gwiddawoikn und ana stoarke Windschaarung in da Vertikain (Wexl vo de Windgschwindigkeitn und Windrichtunga mid da Hächn).
Obgrenzung.
A Schtaubdeife schaugt nua aus wia a Windhosn is owa koane. Schtaubdeife entschdengan bei scheenan Weda, ham koa Vabindung zua ana Woikn und ham bestnfois de Kroft vo ana ganz schwochn Windhosn.
Im Netz.
Deitschsprochiga Raum:
Eiropa insgsamt:
USA/Noadamerika:
Tropischa Wiabeschtuam

A tropischa Wiabeschtuam (dt. "tropischer Wirbelsturm", engl. "tropical cyclone") is a rotiarads Schtuamsystem mid an Diafdruckzentrum, vabundn mid schwaan Dunawedan.
De Windgschwindigkeit vo an tropischen Wiabeschtuam ko iwa 300 km/h erreicha. Dabei bewegt si as Zentrum owa nur mid 15–30 km/h weida, de Gschwindigkeid vo an Diafdrucksystem.
In an tropischn Wiabeschtuam ko a Windhosn entschteh.
Vuikan

A Vuikan (dt.: Vulkan) is a Loch in da Krustn vo an Planetn wia da Eadn. Unta'm Vuikankrata huggt a Magmakamma, wo si Lava, Oschn und Gas sammet. Wann da Druck in da Kamma z houch wead, nacha wead Magma duach'n Krata aussegschleidat.
Eadvuikane enschtenga, wei de Eadkrustn in feste tektonische Eadplottna afbrocha is. De schwimma af ana hoaßn, woachn Schicht. Imma wann a Plottn afbricht oda mid ana andan zammschtässt, nacha kina Vuikane entstäh, wei de hoaße Schicht hochpresst wead.
Da Nam „Vuikan“ loadd si vo da italienischn Insl Vulcano ob. In da remischn Mithologie woa de Insl de Schmied vom Feiagod Vulcanus. Des gähd wiedarum af de griachische Mithologie zrugg, wo da Feiagod Hephaistos sei Schmied af da Insl Limnos ghod hod. In fost oin Kuituan gejtn Vuikane ois Siz vo de Gedda.
Sigi Maron

Da Sigi Maron (* 14. Mai 1944 in Wean ois "Siegfried Maron" † 18. Juli 2016 in Bodn) woa a östareichischa soziäukritischa Liadamocha.
Lem.
Da Maron is mid segs Gschwista in Krems aufgwoxn. Seid a 1956 aun Kinderlähmung dakrankt is, hod ar an Roistui braucht. Seit 1997 woar a aus gesundheitlichn Grindn nua no sötn live zum seng. Ende 2014 hod a midtäut, dass a kaane Konzerte mehr gem wiad.
In seine Liadan hod a de Weanarische Sproch vawendt und aa ned vua Kroftausdrickn zruckgschreckt. Da Maron hod si ois Atheist und iwazeigta Kommunist, vua oim mid politischn und soziäukritischen Themen befosst. Bekaunt wuan is a im Umföd vua da Bsetzung vau da Arena in Wean 1976 mid seine Oibn "Schön is' das Leb'n" (1976) und "Laut &amp; Leise" (1978). Ea is bei an Haufn Demonstrationan auftredn, wia etwoa bei da großn Friednsdemonstration in Wean am 15. Mai 1982. Mid seina Single "Geh no net furt" woa ra 1985 zehn Wochn lang in de östareichischen Charts, de beste Platziarung vau seim Liad woa da Plotz 5. Noch ana Pause vau 14 Joa hod a im Oktober 2010 es Doppeoibum "Es gibt kan Gott" vaeffentlicht. Noch zwaa Liveoibn, drunta des im Ö1-Radiokuituahaus midgschnittane "Es is net ollas ans", hod a im Fruahjoa 2014 de Oibum "Dynamit und Edelschrott" aussabrocht. Im Heabst 2014 is a auf Obschiedstour gaunga.
1998 und 2003 hod da Maron fia de KPÖ eafoiglos fian Niedaöstareichischn Launddog kandidiat. 2004 woa ra ana vo de Jurorn vaum Protestsongcontest.
 "Atemnot" (1984)
 "Tohuwabohu" 1994 (Fernsehserie)
 "Die Menschen vom Siebener Haus"
 "Marianne – ein Recht für alle"
 "Lebenslinien"
 "Müllomania"
 "Die Menschen vom Siebener Haus"
 "Atemnot"
 "Die Vorstadtkrokodile" von Max von der Grün im Theater der Jugend (Wien)
 "Supermann", gemeinsam mit Peppo Meier im Theater der Jugend (Wien)
 "Schön is' das Leb'n" (LP, 1976)
 "laut &amp; leise" (LP, 1978, Produzenten: Schmetterlinge)
 "He Taxi" (LP, 1979, Produzenten: Schmetterlinge)
 "Sonst gar nichts" (LP, 1980, Produzent: Wolfgang Hackl)
 "5 vor 12" (LP, 1981, Produzent: Bob Ward)
 "Der Tag is net weit" (LP, 1982, Produzent: Bob Ward)
 "Unterm Regenbogen" (LP, 1985, Produzent: Konstantin Wecker)
 "Von heut nach morg'n" (LP, 1986)
 "Lieder 1981–1986" (Sampler, 1989)
 "Saitenhiebe" (LP, 1989, Produzent: Mischa Krausz)
 "Lieder 1975–1980" (Sampler, 1991)
 "Liib Haimadland adee" (LP, 1992, Produzent: Sigi Maron)
 "Geh no net furt" (Sampler, 1993)
 "Stimmen gegen Hass und Gewalt" (Sampler, 1995)
 "Raps und Rübsen" (CD, 1996, Produzent: Leo Bei)
 "StarCollection" (Doppel-CD-Sampler, 1997)
 "Live am Attersee" (Festival des politischen Liedes, 2009)
 "Es gibt kan Gott" (Doppel-CD, 2010)
 "Es is net ollas ans" (Live-Mitschnitt aus dem Ö1 Radiokulturhaus, 2012)
 "Dynamit und Edelschrott" (2014)
 "Der Wolkenschlepper" (Lesebuch, 1980, Verlag Frischfleisch &amp; Löwenmaul)
 "HOIZWEG" (Buch inklusive CD)
 "fahrrad gegen mercedes" (Buch inklusive CD, Verlag Bibliothek der Provinz, ISBN 9783852529585)
 "Schmelzwasser" (Verlag Bibliothek der Provinz, ISBN 9783852521985)
Bad Luck Sepp

Da Bad Luck Sepp (übersetzt "Pech ghobt, Sepp") is a boarisches Meme, wo se seit Meaz 2014 immer weida in sozialen Netzwerken vobroadt und den Internet-Hype vo Memes noch Bayern ghoid hod. Bekannt isa dafia, dass a imma wieda vom Unglick vofoigt wiad und dauernd in Situation einekimmd de schlecht fia eam endn.
Sprich &amp; Usprung.
Typisch boarisch is deshoib, weil af olle Baidl da Text immer in boarischa Sproch steht und meistens a Olehnung an boarische Traditiona und des boarische Lebensgefai is.
Sprich
A Auswoi vo de bekanntasten Sprich:
Ursprung
Urspringlich kimmd des Baidl aus Amerika wo's als bekannt is. Als Markenzeichen hoda zuasätzlich no an Gamshuat afgsetzt kriagt. Ende 2014 hod der Erfolg dann Medien außerhoib vom Netz aufmerksam gmochd und somit hodas scho in Zeitunga in Niedabayern und da Obapfoiz einegschafft.
Spezl
Außadem hod da Sepp no a boar Spezl kriagt de mid eam entstandn sand und fiar Weisheiten und Gstanzl zuaständig sand.
De beliabtesten Sprich vo dene spiagln voa oim den boarischen jugendlichen Lifestyle wieda:
KPÖ

De KPÖ oda Kommunistische Partei Österreichs (KPÖ) is 1918 ois Kommunistische Partei Deutsch-Österreichs (KPDÖ) grindt wuan und is so aane vau de ejtastn kommunistischn Partein vau da Wöd.
Vau 1945 bis 1959 san de KPla im Nationäurot ghuckt und a in diveasn Launddogn (bis 1970). 2005 is de KPÖ wieda in an steirischn Launddog eizogn.
Dialektik

Dialektik is a klassische Argumentationsmethodn, de wo af de oidn Griachn zruckgähd. Es is a Dischkuas vo Red und Gegnred, dea wo a Thema weida bringt. Ausn Wexl vo Thesn und Antithesn entstähd z lezd a Synthesn.
Dialektik is a Schlisslbegriff in da eiropäischn Philosophie und aa in da oidn indischn Philosophie.
Oitadum.
Oane vo de Wuazn vo da Dialektik in da eiropäischn Philosophie is da Sokratische Dialog. Des is a Dischkuas zwischn zwoa oda mearan Leid, de wo vaschiedne Standpunkdt vadredn und duach logische Argumentation de Woarheid aussafindn mechtn.
Fian Hegel is scho da griachische Philosoph Heraklit a friaa Dialektika. Nochn Heraklit is de Streidarei (polemos) da „Voda vo oin Dingan“. Nua im Kampf vo Gegnsätz und im Widaspruch vo Polaritetn dad si de Wejd positiv weida entwickln.
Neizeid.
Ban Hegl is de Dialektik 
Da Kean vo da Hegelschn Methodn is de Negation. In da Spekulation schlogn de negiadn Gengsätz owa in a positivs Eagebnis um.
Da Karl Marx deidt de idealistische Dialektik vom Hegel rein materialistisch um. Ea nuzd se so ois Methodn zua historisch-materialistischn Kritik vo da politisch-wiatschoftlichn Entwicklung.
Frankfuata Schui.
De Essay-Sammlung "Dialektik der Aufklärung" vom Max Horkheimer und Theodor W. Adorno, de wo 1944 in da USA aussakeman si, is as Schlüsselwerk vo da Frankfuata Schui. De Schrift sezt si domid ausananda, „warum die Menschheit, anstatt in einen wahrhaft menschlichen Zustand einzutreten, in eine neue Art von Barbarei versinkt“. De modeane Dialaktik waa totai festgfoan und so sogor de Basis fian Faschismus.
Fian Adorno is a modeane dialekische Methodn owa notwende fia a Theorie, de wo offn bleibt, fia ois, wo begriffle no ned dafossd is.
Positivismusstreidarei.
Des systematische, rein deduktive Denkn, akzeptiad koan logische Widaspruch, desweng kunnts de ganze Woahrheid ned dakenna. De Dialektik scho. Den empirischn Wissnschoftn wead so "Positivismus" im Sinn vo Blauaigigkeid untastejd.
Da Jürgen Habermas bschreibt de Problematik so:
Kybanetischa Osotz.
Da finnische Philosoph Georg Henrik von Wright hod de Dialektik kybanetisch intapretiad. Dialektik is noch eam a Kedn vo negativn Zruckkopplunga (Feedback-Schleifn), de wo jeweis za an neichn Gleichgwicht fiaht. Dialektischa, Logischa Widaspruch stähd ba eam fia "Realkonflikt".
Kritik vo da klassischn Dialektik.
Da Karl Popper kritisiad de klassische Dialektik vom Hegel, weis an logischn Widaspruch zualosst. Demgegniwa stejd a de "Dialektik vom kritischn Rationalismus".
Nochn Popper gibts koa absoluts Wissn. Es gibt nua vualaifige Theorien. De wean empirisch iwapriaft und logische Widasprich bzw. Faila wean eliminiad. Do aussa entstähd a vabessade vualaifige Theorie und so weida.
Da Popper gähd in da Kritik no weida. Wann ma logischn Widaspruch zualosst und Faila ned eliminiad, nacha mocht ma Tia und Toa auf fian Irrationalismus und Totalitarismus.
Tsunami

A Tsunami (jap.: "津波", Hofnwejn oda Eadbebmfluad (deutsch ehemals: Erdbebenwoge) is a riesige Wossawejn, de wo iwa grouße Streggn laffa ko. Wann de Monstawejn auf gringare Wossadiafn trifft, nach weads gschtaucht und wead zua ana riesign Fluadwejn.
A Tsunami schaugt aa mehra wia a Mearesfluad aus ois wia a Sääwejn. De Leng vo da Wejn is riesngrouß. Im Untaschied zua Fluad bschtähd owa a Tsunami aus mehran Wejn, an Wejnzug sozumsong.
Wia a Tsunami enstähd.
Tsunamis entschtenga moast duach a Eadbebm am Meearesgrund. A Tei vom Meaaresbodn wead oghom und daduach a Wejn ausgläst. Sejtana vauasocht a Massn, de wo is Wossa rutscht oda foit an Tsunami. Des ko bassian, wann a gräßana Vuikan explodiad oda wann a Himmeskeapa ins Meea schtiazd.
Literatua.
Biacha:
L. D. Landau, J. M. Lifschitz: "Theoretische Physik Bd. VI: Hydrodynamik." Paragraph 12: Theorie der Schwerewellen.
Aufsätz:
Fluad

A Fluad oda: Houchwossa (dt.: Hochwasser, engl.: "flood") is a Iwafliassn vom Wossa afs Land, wo in da Regl drigga is.
Am Meea gibds a Fluad reglmassi ois Wexl vo Ebbn und Fluad (eppa olle 6 Schtundn). Bei ana bsundan Konstellazion vo Sunna, Mond und Schtean ko a Schpringfluad entschdäh.
Bei an Eadbebm am Meearesgrund kos zu ana Eadbebmfluad kemma, aa Tsunami gnennd.
In an Fluss oda Sää entschdähd a Fluad duach an Haffa Reng oda duach a Schnääschmejzn.
Natuakatastrophn

A Natuakatastrophn (dt.: Naturkatastrophe, engl.: "natural disaster") is a Katastrophn, de wo ia Uasoch in da Natua hod. Dazua ghean Vaendarunga auf da Eadobaflächn und in da Atmosphea wia a Fluad, a Vuikanausbruch, a Eadbebm, a Windhosn, a tropischa Wiabeschtuam und a Tsunami, de wo fian Menschn vahearende Auswiakunga ham. Es gibt owa aa Natuakatastrophn mid ana kosmischn Uasoch, wia a vaschteakta Sunnawind oda a Eischlog vo an Himmeskeapa auf da Eadn.
A graviarads Natuaphenomen wead eascht dann zua Natuakatastrophn, wen da Mensch unmiddlboa oda middlboa davo betroffa is.
Eadbebm

A Eadbebm (dt.: Erdbeben) is a grässana Ruck in da Eadkrustn. Moast entschtenga Eadbebm duach de Bewegung vo de tektonischn Plottna auf da Eadobaflächn. Sejtana san andane Massnvaschiawunga de Uasoch, wia a Beagschtuaz, a Eadrutsch, a Vuikanausbruch, a untaiadischa Hoiraumeischtuaz oda a Schprengung.
De moastn Eadbebm wean vo de Menschn goa nit woahrgnumma, nua de steakan sa a Gfoah.
Martin Blumenau

Da Martin Blumenau (* 5. Novemba 1960 in Wean; † 30. Juli 2021 in Wean) woar a östareichischer Journalist und Radiomoderator.
Sei Moderationsstü hod fia maunche ois recht polarisiarand und aggressiv goitn. Da Weana Musijournalist Karl Fluch hod in Martin Blumenau in da Dogeszeidung "Der Standard" im Jenna 2009 ois „verschlagen“, „niederträchtig“ und „egomanische Ich-Maschine“ bezeichnet, weu dea si via Blog iwa de „niemals enden wollende Talsohle heimischer Pop-Rezensionskultur“ ausglossn ghobt hod.
Lem.
Seit 1981 woar da Blumenau Journalist. Zeascht bei diversn Jugand- und Musizeidschriftn (wia "etc. – Magazin für Jugendkultur"), späda ois Redakteur beim Kurier und bei da AZ. 1983 is a Radiomoderator und -redakteur wordn. Vua oim bei Ö3 und FM4, wo ra aa im Management goarbeitet hod. Seit 2004 woar da Blumenau Juror beim Protestsongcontest. Ende Juli 2021 is a noch kurzer, schwarer Kronkheit mit 60 Joahr in Wean gstorbn.
Im Netz.
[[Kategorie:Moderator]]
[[Kategorie:Journalist]]
[[Kategorie:Geboren 1960]]
[[Kategorie:Gestorben 2021]]
[[Kategorie:Mann]]
[[Kategorie:Artikel auf Wienerisch]]
Laan

A Laan ["sog: lãã"], Lahn oda Lawin (dt.: Lawine, engl.: "avalanche") is a Schnäämassn, de wo vom Beag ins Toi schtiazd. A Laan ko an groußn Schodn vauaschn und wead zua de Natuakatastrophn zejt.
As Woat Laan kommt vom oidhouchboarischn: "lâo" „lauwoarm“. Des kimmt dohea, wei de Laan gean obgenga, wanns weama wead (vgl. "Laubahorn" und "Laanakopf"). An Hang, wo a Laan obgähd nennt ma Laangang.
Laanoartn.
Schnääbreddlaan.
Wann a ganze Schnääschicht zun Rutschn ofangt
Loggaschnäälaan.
Wann duach an ganz kloanan Obrutsch a Keddnreaktion ausgläst wead.
Schtaublaan.
Wann a grouße Schnäämassn iwa a Leitn oweschtiazd und an Hauffa Schnää aufwiawed, so dass a Schnää-Luftgmisch (Aerosol) entschtähd. Aloa wansd des Schnää-Luftgmisch eiodma duasd, bist scho hii. A Schtaublaan ko bis eppa 300 kmh schnej wean. Daduach kimmts zuan Effekt wia bei an Wiabeschtuam: Baam kina gniggt und Dachln weggagrissn wean.
Im Netz.
Glossarn
Foaschung:
Gfoar:
Schutz:
Recht:
Giorgio Demetrio Gallaro

Da Giorgio Demetrio Gallaro (* 16. Jenna 1948 z Pozzallo) is seit 31. Meaz 2015 da Bischof vo Piana degli Albanesi, vo da italo-albanischn Kiach, Byzantinischa Ritus.
Da Giorgio Demetrio Gallaro hod 1972 de Priestaweih fias Bistum Los Angeles empfonga.
Om 31. Meaz 2014 hod eam da Popst Franz zum Bischof-Eparch vo Piana degli Albanesi danennd. Om 28. Juni is a vom Bischof-Eparch Ercole Lupinacci gweihd worn.
Epistemologie

Epistemologie (vo griach. ἐπιστήμη, epistēmē; boar. Wissen, Vasteh und λόγος, logos; boar. Studium vo), aa Gnoseologie oda boarisch Kenntnistheorie (dt. "Erkenntnistheorie") is a Zweig vo da Philosophie, dea wo si domid befosst, wia s zun Wissn und zua Iwazeigung bzw. Gwiisheid kimmt. Es gähd um de Frogn, wos Wissn ibahapts is und wia ma s dalanga ko.
Fia de Kenntnistheoretika is owa ned a oanzlnas Faktum intressant, sondan um Wissnsfejda. De Kenntnistheorie is so aa de Basis fia de Wissnschoftstheorie.
Gschicht.
De zwoa Philosophn vom Oitadum, de wo de Kenntnistheorie iwa Joarhundad pregt ham, san da Platon und da Aristoteles.
Da Platon hod gmoant, dass hinta da Woarnehmung vo de Sinn mid oin eanan Widaspruch und domid vabundnan Zweifen, a woare Wejd vo festn, widaspruchsfrein, vaninftign "Idään" waa.
Da Aristoteles hod si mehra mid da Oadnung vo Wissen befosst.
Stoa

As Woat Stoa (Pl.: Stoana) hod im Boarischn vaschiedane Bedeitunga. Es ko domid a oanzlnas Objekt (z. B. a Kieslstoa) gmoant sei, a Fejs (vgl. Wedastoa) oda a Stoaschicht bzw. Stoaoart: (Granit, Koichstoa, Travertin).
Stoana bstenga in da Regl aus ana Mischung: Oft sans aus Minarai, Glos (Silikat), Bruchstickln vo Stoana (bsundas Sandstoa), Ibableiblsn vo Pflanzna (z. B. Travertin) und Viechan (z. B. Muschlkoich).
Stoaklassn.
Magmastoana.
Magmastoana entstenga duachs Koidwean und Auskristallisian vo gschmoizanan Materiai ausn Eadinnan, des wo ma Magma nennt. Je nochdem, obs in da Diafn vo an Vuikan entstenga oda duach an Vuikanausbruch, nennt mas Diafnstoana (Plutonitn, Intrusivstoana) bzw. Ausbruchstoana (Vuikanitn, Extrusivstoana).
Za de Diafnstoana ghean: Granit, Granodiorit, Syenit, Diorit oder Gabbro. De Diafnstoana kuin nua ganz longsom, desweng entstenga grouße Krisdoje.
Za de Ausbruchstoana ghean: Basalt, Andesit, Rhyolith und Trachyt. De Ausbruchstoana wean duachn Vuikanausbruch aussegschleidad und kuin so recht schnej ob, desweng enthoidns nua recht kloane Krisdoje. Wens ibahapts koane Krisdoje enthoidn dan, nacha entstähd Vuikanglos.
Metamorphstoana.
Metamorphstoana (Umwondlungsstoana) entstengan duach Umwondlung (Metamorphosn) vo andan Stoana. Za ana Metamorphosn brauchts an hochn Druck beziahungsweis a houche Temperatua.
Sedimentstoana.
Sedimentstoana san duach Oblogerung entstondn.
Meteoritn.
Meteoritn san Stoana ausm Wejtoll.
El Niño

El Niño (span. fia „da Bua, as Kindl“, in dem Foi: „as Kristkindl“) is a Anomalie in de Meearesschtremunga, de wo unreglmasse im Pazifik um an Aquatoa vuakimmt. "Kristkindl" (span. El Niño) hoasst a desweng, wei ra oft um de Weihnochtszeid aufdridd.
Da El Niño ghead zua de Natuakatastrophn und richdd in an Haufa Lendan an groußn Schodn o.
Ramon Solsona i Sancho

Ramon Solsona i Sancho (* 17. Feba 1950, z Barcelona, Katalonien) is a Schriftsteja, Draabuachautor und Journalist, dea wo af Katalanisch schreim duad.
Schriftn vo eam san scho ins Franzesische, Spanische und Rumenische ibasezt worn.
Katalonien

Katalonien (Katalanisch: Catalunya und spanisch: "Cataluña", is oane vo 17 autonoman Gmoaschoftn vo Spanien. Se liegt im Noadostn vo Spanien zwischn de Middlmeeagstodn und de Pyrenäen. De Haptstod is Barcelona. De Eihwohna hoasst ma Katalanen. Amtssprochn san Katalanisch und Spanisch sowia Aranesisch.
In Katalonien gibts a stoarks Unobhengigkeitsstrebn.
Tumblr

Tumblr (vo ‚ eppas duachanandabringa) is a Blogga-Plottfoam, mid dea wo Nutza Texdt, Buidl, Zitadt, Chatlogs, Links und Video- sowia Audiodatein in am Blog vaeffentlichen kina. Betriebn wead des Netzweak vo "Tumblr, Inc.". Seit Mai 2013 is de Firma im Bsiitz vo Yahoo.
Ba Tumblr konst blogga und reblogga. Ois wo s af Tumblr gibt, ko ohne Eischrenkung rebloggd wean.
Realitet

Realitet (dt.: Realität) is im weidastn Sinn ois, des wo existiad. Es gibt owa an Haufa vaschiedane Definitiona vo Realitet.
In da Philosophie gibt's an joartausndoidn Streid, wos Realitet ibahapts is. Aa in da Wissnschoft is des ned oadeiti; des wead vua oim in da Quantnmechanik sichtbor.
In da Meazoi Realitetn san im Boarischn Immobilien gmoant.